**DOM ZDRAVLJA KARLOVAČKE ŽUPANIJE**

**UPRAVNO VIJEĆE**

**Z A P I S N I K**

**sa 10. sjednice Upravnog vijeća**

**Doma zdravlja Karlovačke županije održane**

**dana 9. lipnja 2025. godine**

**Karlovac, lipanj 2025.**

**DOM ZDRAVLJA KARLOVAČKE ŽUPANIJE**

**KARLOVAC**

**Dr. Vladka Mačeka 48**

**UPRAVNO VIJEĆE**

**Broj: : 12-777/2-25**

**Karlovac, 9. lipnja 2025. godine**

**Z A P I S N I K**

sa **10. sjednice** Upravnog vijeća Doma zdravlja Karlovačke županije održane dana 9. lipnja 2025. godine s početkom u 15.15 sati.

Poziv s materijalima za 10. sjednicu Upravnog vijeća Doma zdravlja Karlovac dostavljen je članovima Upravnog vijeća dana 6. lipnja 2025. godine putem e-pošte.

NAZOČNI: Marin Požega, mag. oec., predsjednik, Oliver Budimir, mag. ing. sec., član, Zlatko Grčić, dipl. ing. prom., zamjenik predsjednika, Matea Trupković Prandel, dr. med. dent. spec. ortodont., sveuč. mag. dent. med., članica, Domagoj Modrušan, dr. med. dent., član.

NISU NAZOČNI: nema

OSTALI NAZOČNI: Marija Jelkovac, dipl. iur. ravnateljica.

Predsjednik Upravnog vijeća pozdravlja sve nazočne, konstatira kvorum te predlaže sljedeći

D N E V N I R E D

1. Usvajanje Zapisnika sa 8. sjednice Upravnog vijeća Doma zdravlja Karlovačke županije

1. Usvajanje Izvješća o financijskom poslovanju Doma zdravlja Karlovačke županije za mjesec travanj 2025. godine
2. Donošenje Prijedloga I. Izmjena i dopuna Financijskog plana Doma zdravlja Karlovačke županije za 2025 godinu
3. Utvrđivanje potrebe zapošljavanja
4. Utvrđivanje potrebe nastavka rada nakon navršenih 68 godina života
5. Različito.

Predloženi Dnevni red je s pet glasova ZA usvojen.

**Točka 1.**

Zapisnik sa 8. sjednice Upravnog vijeća Doma zdravlja Karlovačke županije dostavljen je članovima Upravnog vijeća u prilogu Poziva te su članovi Upravnog vijeća bez primjedbi jednoglasno s pet glasova ZA temeljem čl. 22. Poslovnika o radu Upravnog vijeća donijeli sljedeću

O D L U K U

Članak 1.

Usvaja se Zapisnik sa 8. sjednice Upravnog vijeća Doma zdravlja Karlovačke županije održane dana 30. travnja 2025. godine.

Članak 2.

Ova Odluka stupa na snagu danom donošenja.

**Točka 2.**

Predsjednik Upravnog vijeća Marin Požega, mag. oec., daje riječ ravnateljici Doma zdravlja Mariji Jelkovac, dipl. iur., koja ukratko prezentira Izvješće o financijskom poslovanju Doma zdravlja Karlovačke županije za mjesec travanj 2025. godine.

Predsjednik Upravnog vijeća otvara raspravu, ali kako rasprave nije bilo, Upravno vijeće je na temelju članka 84. Zakona o zdravstvenoj zaštiti (NN br. 100/18., 125/19., 147/20., 119/22., 156/22., 33/23. i 36/24.), članka 19. Statuta Doma zdravlja Karlovačke županije te članaka 4. i 25. Poslovnika o radu Upravnog vijeća Doma zdravlja Karlovačke županije, jednoglasno s pet glasova ZA donijelo sljedeću

 O D L U K U

Članak 1.

Usvaja se Izvješće o financijskom poslovanju Doma zdravlja Karlovačke županije za mjesec travanj 2025. godine koja se nalaze u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 3.**

Predsjednik Upravnog vijeća daje riječ ravnateljici Doma zdravlja koja ukratko prezentira Prijedlog I. Izmjena i dopuna Financijskog plana Doma zdravlja Karlovačke županije za 2025. godinu, koji je dostavljena članovima Upravnog vijeća u prilogu Poziva.

Predsjednik Upravnog vijeća otvara raspravu, ali kako rasprave nije bilo Upravno vijeće je na temelju članka 84. Zakona o zdravstvenoj zaštiti (NN br. 100/18., 125/19., 147/20., 119/22., 156/22., 33/23. i 36/24.), članka 19. Statuta Doma zdravlja Karlovačke županije te članaka 4. i 25. Poslovnika o radu Upravnog vijeća Doma zdravlja Karlovačke županije, jednoglasno s pet glasova ZA donijelo sljedeću

O D L U K U

Članak 1.

Donosi se Prijedlog I. Izmjena i dopuna Financijskog plana Doma zdravlja Karlovačke županije za 2025. godinu s obrazloženjem, koji se nalazi u prilogu ove Odluke i čine njezin sastavni dio.

Članak 2.

Ova Odluka stupa na snagu danom donošenja.

**Točka 4.**

Predsjednik Upravnog vijeća daje riječ ravnateljici Doma zdravlja koja ukratko iznosi obrazloženje donošenja predmetne Odluke kao u prilogu Poziva za 10. sjednicu Upravnog vijeća.

Predsjednik Upravnog vijeća otvara raspravu.

Kako rasprave nije bilo, Upravno vijeće je na temelju Odluke vlade Republike Hrvatske o zabrani novog zapošljavanja službenika i namještenika u javnim službama (NN br. 35/2022) i čl. 19. Statuta Doma zdravlja Karlovačke županije te članaka 4. i 25. Poslovnika o radu Upravnog vijeća Doma zdravlja Karlovačke županije jednoglasno s pet glasova ZA donijelo sljedeću

O D L U K U

Članak 1.

Utvrđuje se potreba zapošljavanja:

* jednog doktora medicine ili doktora medicine specijalista obiteljske medicine na neodređeno vrijeme za rad u ordinaciji obiteljske/opće medicine na lokaciji Andrije Hebranga 28, Vojnić, zbog prestanka rada nositeljice tima Biserke Gržan-Ferenac, dr. med. spec., zaključno sa 17. travnjem 2025. g. radi odlaska na rad na određeno vrijeme u ordinaciju opće/obiteljske medicine na adresi Gaje Petrovića 2, Karlovac, do povratka Lucije Marinović Petrović, dr. med., sa specijalističkog usavršavanja.

Članak 2.

Ova Odluka stupa na snagu danom donošenja.

**Točka 5.**

Predsjednik Upravnog vijeća daje riječ ravnateljici Doma zdravlja koja ukratko iznosi obrazloženje donošenja predložene Odluke dostavljeno u prilogu Poziva.

Predsjednik Upravnog vijeća otvara raspravu.

Kako rasprave nije bilo, Upravno vijeće je na temelju članka 155. Zakona o zdravstvenoj zaštiti (NN br. 100/18, 125/19, 147/20, 119/22, 156/22, 33/23, 36/24), čl. 19. Statuta Doma zdravlja Karlovačke županije te članaka 4. i 25. Poslovnika o radu Upravnog vijeća Doma zdravlja Karlovačke županije

jednoglasno s pet glasova ZA donijelo sljedeću

O D L U K U

Članak 1.

Zbog osiguranja kontinuiteta i dostupnosti pružanja zdravstvene zaštite u djelatnosti obiteljske/opće medicine Doma zdravlja Karlovačke županije, Organizacijske jedinice Ogulin, u ordinaciji obiteljske/opće medicine u Plaškom, I. B. Mažuranić 3, utvrđuje se potreba za nastavak rada nakon navršenih 68 godina života za:

* Zorka Erdelez Žgela, dr. med., spec. pedijatrije, na određeno vrijeme.

Prestankom radnog odnosa radnice bilo bi ugroženo pružanje zdravstvene zaštite pacijentima ordinacije obiteljske/opće medicine u Plaškom, obzirom da na tržištu nema nezaposlenih doktora medicine koji bi se javili na natječaj za zapošljavanje.

Članak 2.

Ova odluka stupa na snagu danom donošenja.

Pod točkom 6. Različito nije bilo rasprave.

Po iscrpljenom Dnevnom redu rad sjednice završio je 9.6.2025. g. u 15.45 sati.

Zapisnik sastavila:

v.r. Andreja Jurković, dipl. iur.

 **PREDSJEDNIK UPRAVNOG VIJEĆA**

 **Marin Požega, mag. oec.**